ฝังเข็มได้1ปี1เดือน ลูกอายุ1ปี1เดือนแล้ว มีเพศสัมพันธ์ หลั่งในตลอด (2-3วันมีครั้ง) มีโอกาสท้องไหม? คือฝังเข็มแล้วอ้วนมาก มีคนนึงทักว่าท้องเปล่า? เครียดมากเลยค่ะ ปล.หลังจากฝังเข็มประจำเดือนมาเดือนที่ 7,9,10,12/ 2562
สวัสดีค่ะ การฝังเข็มส่วนใหญ่อยู่ได้ 3-5 ปีขึ้นกับชนิดของยาฝัง ดังนั้นมีโอกาสตั้งครรภ์ได้น้อยมากๆค่ะยาฝังคุมกำเนิดเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้น-มีขนดก และมีความต้องการทางเพศลดน้อยลงการมีน้ำหนักตัวขึ้นจึงอาจเป็นผลข้างเคียงจากยาได้ แนะนำการควบคุมน้ำหนักอย่างปลอดภัยด้วยการรับประทานอาหารที่เน้นผักผลไม้ และออกกำลังกายสม่ำเสมอร่วมด้วยหากไม่ชอบผลข้างเคียงดังกล่าว ควรแจ้งให้แพทย์ทราบครั้งต่อไป อาจพิจารณาเปลี่ยนวิธีการคุมกำเนิดค่ะ